Diari Oficial de la Generalitat Valenciana


Sumari del DOGV 7671, del 03-12-2015 (2015/9304)

Notificació de la interlocutòria dictada en el judici d'adopció número 1774/2014.
---------------------------------------------------------------------------------

### Dades del document

Número de DOGV
:   7671

Data del DOGV
:   03-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9304


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el judici d'adopció número 1774/2014. [2015/9304]  
Judici adopció número 001774/2014  
Part demandant: Generalitat Valenciana.  
Part demandada: -  
Sobre: adopcions.  
En el judici a què es fa referència s'ha dictat la resolució el text de la qual, literalment, és com segueix:  
  
«Interlocutòria número 310/2015  
València, 24 de juliol de 2015  
Antecedents de fet  
Primer. La Direcció Territorial de Benestar Social de la Generalitat Valenciana va promoure un expedient de jurisdicció voluntària sobre adopció del menor, J. C. E., per la família seleccionada per l'Administració.  
Segon. Una vegada format l'expedient de jurisdicció voluntària per a l'adopció del menor esmentat, que cal tramitar amb la reserva corresponent, es va demanar el consentiment dels adoptants, i es va concedir audiència a la mare biològica, que havia manifestat la voluntat de donar en adopció el menor, i que no s'hi va oposar.  
Tercer. Traslladat l'expedient al ministeri fiscal, va sol·licitar la constitució judicial de l'adopció.  
Fonaments de dret  
Primer. L'article 39.3 de la Constitució espanyola estableix l'obligació dels pares de prestar assistència de tot tipus als fills haguts dins o fora del matrimoni, durant la seua minoria d'edat. L'article 154 del Codi Civil enumera els deures que es comprenen en la pàtria potestat, sota el principi general que s'ha d'exercir sempre en benefici dels fills: vetlar per ells, tindre'ls en la seua companyia, alimentar-los, educar-los, procurar-los una formació integral, i representar i administrar els seus béns.  
  
L'article 169 replega com a causa d'extinció de la pàtria potestat l'adopció del fill.  
Segon. La constitució de l'adopció ha de tindre en compte dos paràmetres, l'interés de l'adoptand i la idoneïtat dels adoptants per a l'exercici de la pàtria potestat ?article 76 del Codi Civil.  
Davant de la voluntat manifestada per la mare biològica, únic progenitor de què consta acreditada la filiació, de donar en adopció el seu fill nounat, la qual cosa suposa la renúncia al compliment de les seues obligacions com a progenitora, s'estima que l'interés del menor no pot ser cap altre sinó el de ser adoptat pel matrimoni que el té acollit familiarment, en el nucli familiar del qual s'ha integrat plenament, el qual li ha prestat assistència afectiva, moral i material i que compleixen totes les exigències legals de l'article 175 del Codi Civil.  
Així queda acreditat amb la documentació aportada.  
En conseqüència, es procedent constituir l'adopció de la menor pels cònjuges seleccionats per l'entitat pública, amb caràcter general, en especial l'extinció dels vincles jurídics entre l'adoptada i els seus pares biològics.  
Atés el que s'ha exposat,  
Dispose  
Ordene l'adopció de J. C. E. per J. N. L. A. i E. M. M. R.  
Una vegada siga ferma aquesta resolució, expediu un ofici al registre civil corresponent per a la inscripció de l'adopció.  
Notifiqueu aquesta resolució al ministeri fiscal, a l'entitat pública, a la mare biològica, ometent-ne la identitat dels adoptants i a aquests.  
Aquesta és la meua resolució, ho disposa la magistrada jutgessa de Primera Instància número 9 de València, Ana-Vega Pons-Fuster Olivera, contra la qual es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat al Banco de Santander número 886 573 2480 0684/15, que pronuncie, mane i firme.»  
  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació a Tabatha Coppens Encinas.  
  
  
València, 16 de novembre de 2015.- El lletrat de l'Administració de Justícia: Antonio Rodríguez-Moldes Peiró.